ยูนัยดี วาบา

ยูนัยดี วาบา  (เกิด 3 พฤษภาคม พ.ศ. 2518)  เป็นนักการเมืองชาวไทย อดีตสมาชิกสภาผู้แทนราษฎรจังหวัดปัตตานี อดีตกรรมการบริหารพรรคประชาธิปัตย์

 ประวัติ 
ยูนัยดี เกิดเมื่อวันที่ 3 พฤษภาคม พ.ศ. 2518 ที่อำเภอสายบุรี จังหวัดปัตตานี เป็นบุตรนายนิมุคตาร์ นางสะอิดะ วาบา ด้านครอบครัวสมรสกับ นางฮัสนะ วาบา มีบุตร-ธิดา 7 คน

สำเร็จการศึกษาระดับปริญญาตรี บริหารธุรกิจบัณฑิต สาขาการจัดการอุตสาหกรรม จากมหาวิทยาลัยเทคโนโลยีมหานคร ระดับปริญญาโท ครุศาสตรมหาบัณฑิต สาขาการบริหารการศึกษา จากมหาวิทยาลัยหาดใหญ่ และ ระดับปริญญาเอก ครุศาสตรดุษฎีบัณฑิต สาขาการบริหารการศึกษา จากมหาวิทยาลัยกรุงเทพธนบุรีนายยูนัยดี วาบา

การทำงาน
ยูนัยดี เข้ามาเป็นผู้อำนวยการโรงเรียนดรุณศาสน์วิทยา ซึ่งเป็นโรงเรียนสอนศาสนาและเป็นกิจการของครอบครัวใน อำเภอสายบุรี จังหวัดปัตตานี มาตั้งแต่ พ.ศ. 2553 จนถึง พ.ศ. 2566 รวมถึงการเป็นหุ้นส่วนผู้จัดการของห้างหุ้นส่วนจำกัด มุคคารีก่อสร้าง เอ็ม.ซี.

 งานการเมือง 
ยูนัยดี ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์ โดยเอาชนะ ว่าที่ร้อยตรีโมฮามัดยาสรี ยูซง อดีต สส.จากพรรคประชาชาติ

 สมาชิกสภาผู้แทนราษฎร 
ยูนัยดี วาบา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดปัตตานี สังกัดพรรคกล้าธรรม

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๗, ๑๓ สิงหาคม ๒๕๖๗

 อ้างอิง 

หมวดหมู่:บุคคลจากอำเภอสายบุรี
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักธุรกิจจากจังหวัดปัตตานี
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคกล้าธรรม
หมวดหมู่:บุคคลจากมหาวิทยาลัยเทคโนโลยีมหานคร
หมวดหมู่:บุคคลจากมหาวิทยาลัยหาดใหญ่
หมวดหมู่:บุคคลจากคณะศึกษาศาสตร์ มหาวิทยาลัยกรุงเทพธนบุรี
หมวดหมู่:ผู้ได้รับเครื่องราชอิสริยาภรณ์ ท.ม.